ΓΡΑΠΤΗ ΕΡΩΤΗΣΗ P-0480/03

υποβολή: Bart Staes (Verts/ALE) προς την Επιτροπή

(17 Φεβρουαρίου 2003)

Θέμα: Παρωχημένα φυτοφάρμακα

Απαντώντας στη γραπτή ερώτηση Ε-1951/02(1) ο αρμόδιος για το περιβάλλον επίτροπος αναφέρει ότι Μολονότι είναι όντως δυνατή η ύπαρξη τεράστιων ποσοτήτων παρωχημένων φυτοφαρμάκων στην Κεντρική και Ανατολική Ευρώπη, τα αιτήματα κοινοτικής χρηματοδοτικής ενίσχυσης για την καταστροφή παρωχημένων φυτοφαρμάκων ήταν πολύ περιορισμένα. Καμία από τιςποψήφιες για προσχώρηση χώρες δεν ήγειρε, μέχρι στιγμής, κατά τη διάρκεια των ενταξιακών διαπραγματεύσεων το ζήτημα της καταστροφής των παρωχημένων φυτοφαρμάκων. Οιποψήφιες για προσχώρηση χώρες είναι αυτές που καλούνται να αναλάβουν σχετική πρωτοβουλία.. Στις 4 Δεκεμβρίου 2002, 28 βουλευτές του Ευρωπαϊκού Κοινοβουλίουπέγρταψαν επιιστολή σχετικά με τα εν λόγω λησμονημένα ζιζανιοκτόνα. Η εν λόγω επιστολή διαβιβάστηκε σε όλα τα αρμόδια για το περιβάλλον πολιτικά όργανα τωνποψηφίων κρατών μελών και πειείχε παραπομπή στην απάντηση επί της ερώτησης Ε-1951/02. Οι παραλήπτες καλούνται να έλθουν σε επαφή με την Επιτροπή προκειμένου να διαπραγματευθούν τη χορήγηση ενίσχυσης για τη διάθεση των εν λόγω παρωχημένων φυτοφαρμάκων.

Μπορεί να αναφέρει η Επιτροπή ποιαποψήφια κράτη μέλη έχουν ήδη έλθει σε επαφή μαζί της σχετικά με το θέμα αυτό και κατόπιν τούτου κρίνει η Επιτροπή ότι εξακολουθούν ακόμη να είναι αναγκείες οι επαφές αυτές·

Μπορεί να αναφέρει η Επιτροπή εάν ταποψήφια κράτη μέλη διαθέτουν τώρα επαρκείς και κατάλληλους αποτεφρωτήρες για την εξαφάνιση των παρωχημένων αυτών φυτοφαρμάκων, αφετέρου δε να επιβεβαιώσει βάσει στοιχείων ότι τα παρωχημένα φυτοφάρμακα τωνποψηφίων κρατών μελών δεν πρόκειται να αποτεφρωθούν δε εγκαταστάσεις των σημερινών κρατών μελών·

Αναγνωρίζει η Επιτορπή το πρόβλημα των παρωχημένων φυτοφαρμάκων και μπορεί να αναφέρει ποια μέτρα προτίθεται να λάβει η ίδια προκειμένου να πείσει ταποψήφια κράτη μέλη για την ανάγκη να αναλάβουν κάποια δράση προς αντιμετώπιση της κατάστασης·

(1) ΕΕ C 28 E της 6.2.2003, σελ. 159.

Απάντηση της κας Wallstrm εξ ονόματος της Επιτροπής

(16 Απριλίου 2003)

Μέχρι σήμερα, καμίαποψήφια χώρα δεν επεδίωξε να έρθει σε επαφή με την Επιτροπή για να ζητήσει ειδικά την συνδρομή της στο θέμα της καταστροφής των παρωχημένων φυτοφαρμάκων.

Ωστόσο, η Επιτροπή ανέθεσε μελέτη για τον καλύτερο εντοπισμό των προβλημάτων που συνδέονται με παρωχημένα φυτοφάρμακα στιςποψήφιες χώρες και τους τρόπους με τους οποίους οι χώρες αυτές πρόκειται να ασχοληθούν με τα εν λόγω φυτοφάρμακα(1). Η μελέτη, που δημοσιεύθηκε το Σεπτέμβριο 2002, προβαίνει σε ανασκόπηση για καθεμία από τιςποψήφιες χώρες των αποθεμάτων παρωχημένων φυτοφαρμάκων, συμπεριλαμβανομένων των έμμονων οργανικών ρύπων, και της διαχείρισής τους.

Η Επιτροπή δεν αναζήτησε λεπτομερείς πληροφορίες σχετικά με το δυναμικό αποτέφρωσης στιςποψήφιες χώρες. Ωστόσο, οι χώρες αυτές θα πρέπει να εφαρμόσουν την κοινοτική νομοθεσία σχετικά με τα επικίνδυνα απόβλητα που εγγυάται ότι τα αποθέματα αυτά διατίθενται με τον κατάλληλο τρόπο. Σύμφωνα με την οδηγία 91/689/ΕΟΚ του Συμβουλίου της 12ης Δεκεμβρίου 1991 για τα επικίνδυνα απόβλητα(2), τα φυτοφάρμακα θεωρούνται ως επικίνδυνα απόβλητα που απαιτούν ειδική μεταχείριση κατά τη διάθεση (αποτέφρωση σε ειδικούς αποτεφρωτήρες). Εάν μίαποψήφια χώρα δεν διαθέτει κατάλληλο αποτεφρωτήρα που να είναι σύμμορφος με το κεκτημένο στον τομέα του περιβάλλοντος, θα χρειαστεί στην περίπτωση αυτή αναβάθμιση της εγκατάστασης ή μεταφορά σε κατάλληλους αποτεφρωτήρες σε άλλες τοποθεσίες στην Ευρωπαϊκή Ένωση.

Όπως αναφέρεται στην απάντηση στη γραπτή ερώτηση E-1951/02 του Αξιότιμου Μέλους του Ευρωπαϊκού Κοινοβουλίου, η Επιτροπή γνωρίζει τα προβλήματα που προκαλούν τα παρωχημένα φυτοφάρμακα και η χρηματοδοτική συνδρομή της Κοινότητας είναι διαθέσιμη εφόσον ζητηθεί από τιςποψήφιες χώρες. Στην πρόσφατη ανακοίνωσή της, Προς μια θεματική στρατηγική για την αειφόρο χρήση των φυτοφαρμάκων(3) η οποία απορρέει από το άρθρο 7 στοιχείο δ) του 6ου προγράμματος δράσης για το περιβάλλον(4), η Επιτροπή προτείνει, σε στενή συνεργασία με τιςποψήφιες χώρες, να αναπτυχθούν ειδικά προγράμματα στήριξης που να στοχεύουν στο χειρισμό των αποθεμάτων παρωχημένων φυτοπροστατευτικών προϊόντων και την ασφαλή καταστροφή τους. Ωστόσο, η Επιτροπή θεωρεί ότι η ευθύνη και η πρωτοβουλία πρέπει να αναληφθούν από τιςποψήφιες χώρες, σύμφωνα με τηνποχρέωσή τους για την ενσωμάτωση στο εθνικό τους δίκαιο και την εφαρμογή του κεκτημένου.

Δεδομένου ότι ένα ποσοστό παρωχημένων φυτοφαρμάκων εμπίπτει στο πεδίο της Σύμβασης της Στοκχόλμης για τους έμμονους οργανικούς ρύπους, τα μέτρα για τη διάθεσή τους θα είναι επιλέξιμα για χρηματοδότηση μέσω της Σύμβασης. Μέχρι τώρα, έχουν γίνει δεκτές προτάσεις από επτάποψήφιες χώρες για την καταγραφή των περιστατικών μόλυνσης που συνδέονται με έμμονους οργανικούς ρύπους.

(1) Ευρωπαϊκή Επιτροπή, Γενική Διεύθυνση Περιβάλλοντος, Καθεστώς παρωχημένων φυτοφαρμάκων στιςποψήφιες χώρες. Τελική έκθεση Σεπτεμβρίου 2002.

(2) ΕΕ L 377 της 31.12.1991.

(3) COM(2002)349 τελικό.

(4) Απόφαση αριθ.1600/2002/ΕΚ του Ευρωπαϊκού Κοινοβουλίου και του Συμβουλίου της 22 Ιουλίου 2002 για τη θέσπιση του έκτου προγράμματος δράσης για το περιβάλλον, ΕΕ L 242 της 10.9.2002.